SL Uradni list Evropske unije L 243/50

DIREKTIVA KOMISIJE 2007/56/ES

z dne 17. septembra 2007

o spremembi nekaterih prilog k direktivam Sveta 86/362/EGS, 86/363/EGS in 90/642/EGS glede mejnih vrednosti ostankov za azoksistrobin, klorotalonil, deltametrin, heksaklorobenzen, ioksinil, oksamil in kvinoksifen

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 86/362/EGS z dne 24. julija 1986 o določanju mejnih vrednosti ostankov pesticidov v in na žitih (1) ter zlasti člena 10 Direktive,

ob upoštevanju Direktive Sveta 86/363/EGS z dne 24. julija 1986 o določitvi mejnih vrednosti ostankov pesticidov v in na živilih živalskega izvora (2) ter zlasti člena 10 Direktive,

ob upoštevanju Direktive Sveta 90/642/EGS z dne 27. novembra 1990 o določitvi najvišjih dovoljenih vrednosti ostankov pesticidov v in na nekaterih proizvodih rastlinskega izvora, vključno s sadjem in zelenjavo (3) ter zlasti člena 7 Direktive,

ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (4) in zlasti člena 4(1)(f) Direktive,

ob upoštevanju naslednjega:

(1) V skladu z Direktivo 91/414/EGS so registracije fitofarmacevtskih sredstev za uporabo na določenih kulturah v pristojnosti držav članic. Take registracije morajo temeljiti na oceni učinkov na zdravje ljudi in živali ter vpliva na okolje. Elementi, ki jih je pri takšnih ocenah treba upoštevati, vključujejo izpostavljenost izvajalca tretiranja in drugih prisotnih oseb ter vpliv na kopensko, vodno in zračno okolje kot tudi vpliv na ljudi in živali zaradi uživanja ostankov na tretiranih kulturah.

(2) Mejne vrednosti ostankov (MRL) odražajo uporabo najmanjših količin pesticidov, potrebnih za učinkovito varstvo rastlin, uporabljenih na tak način, da je količina ostankov najmanjša možna in toksikološko sprejemljiva, zlasti glede ocenjenega vnosa s hrano.

(3) Mejne vrednosti ostankov za pesticide iz Direktive 90/642/EGS je treba pregledovati in jih je mogoče spremeniti, da se upoštevajo nove ali spremenjene uporabe. Komisija je prejela informacije o novih ali spremenjenih uporabah, zaradi česar je treba spremeniti vrednosti ostankov za azoksistrobin, klorotalonil, ioksinil, in kvinoksifen.

(4) Za heksaklorobenzen je bila Komisiji sporočena informacija, da se ta pesticid zaradi okoljske onesnaženosti lahko pojavi v bučnem semenu, proizvodu, ki se uživa kot hrana v več državah članicah, v količinah, ki presegajo meje analitskega določanja. Zato sta uvrstitev „bučnega semena“ v Prilogo I k Direktivi 90/642/EGS in določitev MRL za bučno seme nujni za varstvo potrošnikov pred presežnimi ostanki heksaklorobenzena.

(5) Do predložitve podatkov o poskusih so bile za oksamil začasne MRL določene v Direktivi 90/642/EGS z Direktivo Komisije 2006/59/ES (5). Podatki o poskusih za oksamil so bili posledično predloženi in ocenjeni. Zato se lahko začasne MRL za oksamil potrdijo.

(6) Tudi za deltametrin so bile do pregleda dokumentacije iz Priloge III k Direktivi 91/414/EGS in ponovne registracije pripravkov, ki vsebujejo deltametrin, na ravni držav članic v direktivah 86/362/EGS, 86/363/EGS in 90/642/EGS začasne MRL določene z Direktivo 2006/59/ES. Nadaljnje proučitve so pokazale, da je potrebno več časa za ustrezen pregled uporab deltametrina, dovoljenih na ravni držav članic. Zato je primerno, da se podaljša veljavnost začasne MRL za deltametrin.

(7) Doživljenjska izpostavljenost potrošnikov navedenim pesticidom prek živil, ki lahko vsebujejo ostanke navedenih pesticidov, je bila ocenjena in ovrednotena v skladu s postopki in praksami, ki se uporabljajo v Skupnosti, ob upoštevanju smernic, ki jih je objavila Svetovna zdravstvena organizacija (6). Na podlagi navedenih ocen in ovrednotenj je treba določiti MRL za navedene pesticide, da se zagotovi, da sprejemljiv dnevni vnos ni presežen.

(8) Za klorotalonil in ioksinil, za katera obstaja akutni referenčni odmerek (ARfD), je bila akutna izpostavljenost potrošnikov prek posameznih živil, ki lahko vsebujejo ostanke teh pesticidov, ocenjena in ovrednotena v skladu s postopki in praksami, ki se trenutno uporabljajo v Skupnosti, ob upoštevanju smernic, ki jih je objavila Svetovna zdravstvena organizacija. Upoštevana so bila mnenja Znanstvenega odbora za rastline, zlasti nasveti in priporočila v zvezi z varstvom potrošnikov v zvezi z živili, tretiranimi s pesticidi (7). V skladu z oceno vnosa s hrano je treba pri določitvi MRL za navedene pesticide zagotoviti, da akutni referenčni odmerek ne bo presežen. Pri drugih snoveh je ocena razpoložljivih podatkov pokazala, da akutni referenčni odmerek ni zahtevan in da zato kratkoročna ocena ni potrebna.

(9) MRL je treba določiti na spodnji meji analitskega določanja, kadar dovoljene uporabe fitofarmacevtskih sredstev nimajo za posledico zaznavnih količin ostankov pesticidov v ali na živilu, ali kadar ni dovoljenih uporab, ali kadar uporabe, ki so jih države članice dovolile, niso podprte s potrebnimi podatki, ali kadar uporabe v tretjih državah, ki imajo za posledico ostanke v ali na živilih, ki se lahko dajo na trg v Skupnosti, niso podprte s takimi potrebnimi podatki.

(10) Določitev ali sprememba začasnih MRL na ravni Skupnosti državam članicam ne preprečuje uvedbe začasnih MRL za ioksinil in kvinoksifen v skladu s členom 4(1)(f) Direktive 91/414/EGS in Prilogo VI k navedeni direktivi. Šteje se, da je obdobje štirih let dovolj dolgo, da se dovolijo nadaljnje uporabe teh snovi. Nato morajo začasne MRL Skupnosti postati dokončne.

(11) Zato je treba MRL iz direktiv 86/362/EGS, 86/363/EGS in 90/642/EGS spremeniti, da se omogočita ustrezen nadzor in kontrola uporabe zadevnih fitofarmacevtskih sredstev ter da se zaščiti potrošnik. Če so bile MRL že določene v prilogah k navedenim direktivam, jih je primerno spremeniti. Če MRL še niso bile določene, je primerno, da se prvič določijo.

(12) Direktive 86/362/EGS, 86/363/EGS in 90/642/EGS je zato treba ustrezno spremeniti.

(13) Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO DIREKTIVO:

Člen 1

Direktiva 86/362/EGS se spremeni v skladu s Prilogo I k tej direktivi.

Člen 2

Direktiva 86/363/EGS se spremeni v skladu s Prilogo II k tej direktivi.

Člen 3

Direktiva 90/642/EGS se spremeni:

1. v Prilogi I se v skupino „4 Seme oljnic“ doda vnos „Bučno seme“.

2. Priloga II se spremeni v skladu s Prilogo III k tej direktivi.

Člen 4

Države članice najpozneje do 18. decembra 2007 sprejmejo in objavijo zakone in druge predpise, potrebne za uskladitev s to direktivo. Komisiji takoj sporočijo besedila navedenih predpisov ter korelacijsko tabelo med navedenimi predpisi in to direktivo.

Te predpise uporabljajo od 19. decembra 2007.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

Člen 5

Ta direktiva začne veljati dvajseti dan po objavi v Uradnem listu Evropske unije.

Člen 6

Ta direktiva je naslovljena na države članice.

V Bruslju, 17. septembra 2007 Za Komisijo Markos KYPRIANOU Član Komisije

(1) UL L 221, 7.8.1986, str. 37. Direktiva, kakor je bila nazadnje spremenjena z Direktivo Komisije 2007/27/ES (UL L 128, 16.5.2007, str. 31).

(2) UL L 221, 7.8.1986, str. 43. Direktiva, kakor je bila nazadnje spremenjena z Direktivo Komisije 2007/28/ES (UL L 135, 26.5.2007, str. 6).

(3) UL L 350, 14.12.1990, str. 71. Direktiva, kakor je bila nazadnje spremenjena z Direktivo Komisije 2007/39/ES (UL L 165, 27.6.2007, str. 25).

(4) UL L 230, 19.8.1991, str. 1. Direktiva, kakor je bila nazadnje spremenjena z Direktivo Komisije 2007/52/ES (UL L 214, 17.8.2007, str. 3).

(5) UL L 175, 29.6.2006, str. 61.

(6) Smernice za napoved vnosa ostankov pesticidov s hrano (pregledane), ki jih je pripravil GEMS/Program za prehrano v sodelovanju z Odborom Codex za ostanke pesticidov, ki jih je objavila Svetovna zdravstvena organizacija leta 1997 (WHO/FSF/FOS/97.7).

(7) Mnenje o vprašanjih v zvezi s spremembo prilog k direktivam Sveta 86/362/EGS, 86/363/EGS in 90/642/EGS (mnenje Znanstvenega odbora za rastline z dne 14. julija 1998); Mnenje o spremenljivih ostankih pesticidov na sadju in zelenjavi (mnenje Znanstvenega odbora za rastline z dne 14. julija 1998) http://europa.eu.int/comm/food/fs/sc/scp/outcome_ppp_en.html

PRILOGA I V delu A Priloge II k Direktivi 86/362/EGS se vrstica za „Deltametrin“ nadomesti z naslednjim: Ostanki pesticidov Mejne vrednosti v mg/kg „deltametrin (cis-deltametrin) (a) (1) 2 ŽITA (1) Začasna MRL, veljavna do 1. novembra 2008, do pregleda dokumentacije iz Priloge III k Direktivi 91/414/EGS in ponovne registracije pripravkov, ki vsebujejo deltametrin, na ravni držav članic.“

PRILOGA II V delu A Priloge II k Direktivi 86/363/EGS se vrstica za „Deltametrin (cis-deltametrin)“ nadomesti z naslednjim: Mejne vrednosti v mg/kg Ostanki pesticidov v maščobi v mesu, pripravkih iz mesa, drobovini in živalskih maščobah, navedenih v Prilogi I pod tarifnimi številkami ex 0201, 0202, 0203, 0204, 0205, 0206, 0207, ex 0208, 0209, 0210, 1601 in 1602 (1) (4) za surovo kravje mleko in polnomastno kravje mleko, navedeno v Prilogi I pod tarifno številko 0401; za druga živila pod tarifnimi št. 0401, 0402, 0405 00 in 0406 v skladu z (2) (4) za sveža jajca brez lupine, za ptičja jajca in rumenjake, navedene v Prilogi I pod tarifnima št. 0407 in 0408 (3) (4) „deltametrin (cis-deltametrin) (2) jetra in ledvice 0,03 (1), perutnina in perutninski proizvodi 0,1, drugo 0,5 0,05 0,05 (1) (1) Označuje spodnjo mejo analitskega določanja. (2) Začasna MRL, veljavna do 1. novembra 2008, do pregleda dokumentacije iz Priloge III k Direktivi 91/414/EGS in ponovne registracije pripravkov deltametrina na ravni držav članic.“